Ma yella deg yixef wis ssin newwi-d awal ɣef tqendurt n leqbayel tamirant, akked wasseɣ yellan ger uɛelleq n lfeṭṭa n leqbayel tamirant akked llebsa tamirant, ama s tqendurt n leqbayel tamirant ama s llebsa tafransist, nufa-d belli tameṭṭut n leqbayel n tura abeɛda tid yeɣran d tid yeṭṭfen imukan n lxedma, ttɛelliqent-lfeṭṭa-agi tamirant s llebsa tamirant imi ẓrant lqima-s d wazal-is di tmetti, xas akken iruḥ uzmul-is d wazal-is n zik imi tura llant tid ittyettɛlliqen i ccbaḥa, akken daɣen illant tid itt-yettɛlliqen akken ad d-sbeggnent tamagit-nsent d yidles-nsent Amaziɣ, ad naf gar-asent timnigiyin akked tid yettnaḍaḥen ɣef tmaziɣt akken ad tili d tutlayt tunṣibt, ad tesɛu amkan d umur-is am tutlayin nniḍen. Ma yella nuɣal ɣer wazal d uzamul n lfeṭṭa di lawan-agi ad naf mazal kra n temɣarin i yettɛelliqen lfeṭṭa-nni n zik akken ad d-beggnent amkan-nsent di tmetti taqbaylit.